Kaitrinė lemputė

Kaitinamoji lempa, kaitinamoji lemputė – įtaisas, dirbtinės šviesos šaltinis, dažnai naudojamas namų apyvokoje. Šviesą skleidžia įkaitęs volframo siūlelis, kurį iki aukštos temperatūros įkaitina juo tekanti elektros srovė. Oro deguonis greitai suardytų tiek įkaitusį siūlelį, todėl šis apgaubiamas stikliniu gaubtu, kuriame dažniausiai esti vakuumas arba praretintos inertinės dujos. Dujos slopina siūlelio metalo garavimą, todėl tokia lemputė tarnauja ilgiau. Geros 100 vatų galios kaitinamosios lempos efektyvumas siekia 15–20 lumenų vatuiLEDs Are Still Popular (and Improving) after All These Years , bet pigesnių variantų gali būti ir mažesnis.

 Privalumai 
Šios lempos gaminamos įvairioms maitinimo įtampoms, nuo 1,5 iki apie 300 voltų. Jas paprasta reguliuoti, pigu pagaminti, ta pati lemputė tinka tiek pastoviai, tiek ir kintamajai srovei. Lemputę nesunku įžiebti, tam netrukdo nei per aukšta, nei per žema aplinkos temperatūra. Sudaužytos lemputės komponentai nėra pavojingi sveikatai. Geros kokybės lempos šviesoje matomos spalvos beveik nesiskiria nuo matomų saulės šviesoje.

 Trūkumai 
Šios lempos naudoja daugiausiai elektros energijos ir yra pačios neekonomiškiausios iš visų, nes apšvietimui naudoja vos apie 20 proc. (kai kur mini 2 procentus) sunaudojamos elektros energijos. Jas pamažu keičia ekonomiškesni šviesos šaltiniai. Daugelis valstybių rimtai svarsto galimybę uždrausti kaitinamųjų lempų pardavimą.

200px|right
 Sandara 

 Stiklinė kolba
 Inertinės dujos
 Volframo siūlelis
 Kontaktinė viela
 Kontaktinė viela
 Atraminės vielos
 Stiklinis stiebelis
 Kontaktinė viela
 Galvutė su sriegiu
 Izoliacinis sluoksnis (viduje)
 Elektrinis kontaktas

 Istorija 
Pirmąsias kaitinamąsias lempas apie 1840 m. pagamino anglų mokslininkas Warren de la Rue. Jose buvo naudojamas platinos siūlelis. Lemputės švietė, tačiau dėl didelės platinos kainos plačiam naudojimui tinkamos nebuvo. Kurį laiką naudojo lemputes su anglies strypeliu vietoje platinos.

Ilgą laiką kaitinamosios lempos tiko tik palyginus neaukštoms maitinimo įtampoms, nes pakankamai ploną volframo siūlelį pagaminti pavyko tik apie 1910 m. 1912–13 m. pagaminta dujinė kaitrinė lemputė su azoto ir inertinėmis dujomis bei siūleliu iš volframo.

Pirmoji elektros lemputė Lietuvoje įžiebta Rietavo bažnyčioje 1892 m. balandžio 17 d. per Velykas.„Lietuvoje pirmąją lemputę vyrai bandė užpūsti“, Delfi.lt, 2007-04-17. Nuoroda tikrinta 2021-03-24.

 Šaltiniai 

 Nuorodos 

Kategorija:Lemputės